Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET ปรับลงแ …
25 ต.ค. 2561

MARKET MONITOR
สรุปภาพตลาดในช่วงเช้า: ดัชนี SET ปรับลงแรงต่อเนื่อง โดยเช้านี้ปรับลดลงอีก 19.28 จุด ก่อนปิดที่ระดับดัชนี 1,604.85 จุด ด้วยมูลค่าซื้อขายราว 3.5 หมื่นล้านบาท นำโดยแรงขายหุ้นจากสองกลุ่มหลัก ได้แก่ กลุ่มพลังงาน (ENERG) และกลุ่มพาณิชย์ (COMM)
มุมมองตลาดช่วงบ่าย: มองตลาดระยะสั้น ยังคงผันผวนสูง หลังดัชนีโดด GAP ทิ้งลงช่วงเปิดตลาด ขณะที่สัญญาณโมเมนตัมจากเครื่องมือ MACD ปรับชี้ลงต่ำกว่าค่าศูนย์ต่อเนื่อง สะท้อนภาวะ Bearish ช่วงสั้น ฉะนั้น คาดบ่ายนี้ ดัชนีอาจปรับตัวลงต่อ เฝ้าจับตาการทำงานของแนวรับ 1,600 จุด และ 1,585 จุด เพื่อดูสัญญาณการหยุดลง
กลยุทธ์ในช่วงบ่าย: นักเก็งกำไร เน้นถือเงินสด จับตาแนวรับ 1,600 จุด (แนวรับจิตวิทยา) และแนวรับระดับ Previous Low แถว 1,585 จุด หากยืนยันการฟื้นตัว ค่อยกลับเข้ามาเก็งกำไรอีกครั้ง
Point of View
ราคากำลังฟอร์มตัวขาขึ้นรอบใหม่ !!!
เลือก EKH แกว่งทรงตัว ในขณะที่ตลาดปรับลงกว่า 1.14% ถือว่าเป็นตัวที่แข็งกว่าตลาด บวกกับมองแนวโน้มฝั่งลงถูกทำลายไปจากการเบรกเส้น Downtrend Line มาก่อนหน้านี้ ลุ้นการฟื้นตัวจากระดับแนวรับแถว 5.60 บ. เพื่อแกว่งไปตามแนวโน้มขาขึ้นรอบใหม่ โดยมีแนวต้าน 6.30 บ. อย่างไรก็ดี Stop Loss หากถอยหลุด 5.30 บ.